**Φύλλο οδηγιών χρήσης: Πληροφορίες για τον ασθενή**

**Clobex 500 μικρογραμμάρια/g σάπων για το τριχωτό της κεφαλής (σαμπουάν)**

Προπιονική κλομπεταζόλη

**Διαβάστε προσεκτικά ολόκληρο το φύλλο οδηγιών χρήσης πριν αρχίσετε να χρησιμοποιείτε αυτό το φάρμακο, διότι περιλαμβάνει σημαντικές πληροφορίες για σας.**

* Φυλάξτε αυτό το φύλλο οδηγιών χρήσης. Ίσως χρειαστεί να το διαβάσετε ξανά.
* Εάν έχετε περαιτέρω απορίες, ρωτήστε τον γιατρό ή τον φαρμακοποιό σας.
* Η συνταγή γι’ αυτό το φάρμακο χορηγήθηκε αποκλειστικά για σας. Δεν πρέπει να δώσετε το φάρμακο σε άλλους. Μπορεί να τους προκαλέσει βλάβη, ακόμα και όταν τα συμπτώματα της ασθένειάς τους είναι ίδια με τα δικά σας.
* Εάν παρατηρήσετε κάποια ανεπιθύμητη ενέργεια ενημερώστε τον γιατρό ή τον φαρμακοποιό σας. Αυτό ισχύει και για κάθε πιθανή ανεπιθύμητη ενέργεια που δεν αναφέρεται στο παρόν φύλλο οδηγιών χρήσης. Βλέπε παράγραφο 4.

**Τι περιέχει το παρόν φύλλο οδηγιών:**

1. Τι είναι το Clobex 500 μικρογραμμάρια/g σαμπουάν και ποια είναι η χρήση του

2. Τι πρέπει να γνωρίζετε πριν χρησιμοποιήσετε το Clobex 500 μικρογραμμάρια/g σαμπουάν

3. Πώς να χρησιμοποιήσετε το Clobex 500 μικρογραμμάρια/g σαμπουάν

4. Πιθανές ανεπιθύμητες ενέργειες

5. Πώς να φυλάσσετε το Clobex 500  μικρογραμμάρια/g σαμπουάν

6. Περιεχόμενο της συσκευασίας και λοιπές πληροφορίες

1. **Τι είναι το Clobex 500 μικρογραμμάρια/g σαμπουάν** **και ποια είναι η χρήση του**

Το σαμπουάν Clobex) περιέχει τη δραστική ουσία που ονομάζεται προπιονική κλομπεταζόλη. Ανήκει σε μια κατηγορία φαρμάκων που ονομάζονται τοπικά κορτικοστεροειδή (ή στεροειδή). Τα τοπικά κορτικοστεροειδή κατηγοριοποιούνται περαιτέρω σε ομάδες ανάλογα με την ισχύ τους. Η προπιονική κλομπεταζόλη είναι ένα πολύ ισχυρό κορτικοστεροειδές. «Τοπικό» σημαίνει ότι πρέπει να εφαρμόζεται μόνο στην επιφάνεια του δέρματος. Τα τοπικά στεροειδή ελαττώνουν την ερυθρότητα, τη φαγούρα και τη φλεγμονή που σχετίζονται με παθήσεις του δέρματος.

Η ψωρίαση του τριχωτού της κεφαλής προκαλείται από τα κύτταρα του δέρματος του τριχωτού της κεφαλής τα οποία παράγονται υπερβολικά γρήγορα. Το σαμπουάνClobex χρησιμοποιείται για τη θεραπεία της μέτριας έντασης ψωρίασης του τριχωτού της κεφαλής σε ενήλικες.

1. **Τι πρέπει να γνωρίζετε πριν χρησιμοποιήσετε το Clobex 500 μικρογραμμάρια/g σαμπουάν**

**Μην χρησιμοποιήσετε το** **Clobex 500 μικρογραμμάρια/g σαμπουάν**

* Σε περίπτωση που σας έχουν πει ότι είστε αλλεργικοί (υπερευαίσθητοι) στην προπιονική κλομπεταζόλη ή σε οποιοδήποτε άλλο συστατικό του σαμπουάν Clobex.Παρακαλούμεελέγξτε διαβάζοντας τη λίστα των συστατικών που αναφέρονται στην παράγραφο 6 παρακάτω. Εάν η απάντηση είναι θετική, πρέπει να ενημερώσετε τον γιατρό σας πριν ξεκινήσετε τη θεραπεία.
* Σε περίπτωση που έχετε βακτηριακές, ιογενείς, μυκητιασικές ή παρασιτικές λοιμώξεις του δέρματος όπως απλός έρπης, ανεμoβλογιά, έρπης ζωστήρας, μολυσματικό κηρίο (τύπος εξανθήματος στο πρόσωπο), τριχοφυτία, πόδι του αθλητή, άφθα, φυματίωση του δέρματος ή ασθένεια του δέρματος προκαλούμενη από σύφιλη.
* Σε περίπτωση που έχετε ελκώδεις πληγές (εξιδρωτικές πληγές) στο τριχωτό της κεφαλής.
* Σε παιδιά ηλικίας κάτω των δύο ετών.
* Μην εφαρμόσετε το σαμπουάν Clobex στα μάτια ή τα βλέφαρα (κίνδυνος γλαυκώματος, το οποίο είναι υψηλή πίεση στο μάτι, και κίνδυνος καταρράκτη, που είναι θόλωση του φακού του ματιού).

**Προειδοποιήσεις και προφυλάξεις**

**Προσέξτε ιδιαίτερα με το** **Clobex 500 μικρογραμμάρια/g σαμπουάν**

* + Σε περίπτωση που χρησιμοποιείτε το σαμπουάν Clobex, αυτό πρέπει να χρησιμοποιείται μόνο στο τριχωτό της κεφαλής.Μην το χρησιμοποιείτε ως κοινό σαμπουάν ή σε άλλες περιοχές του σώματος και μην χρησιμοποιείτε το σαμπουάνClobex ως αφροντούς, υγρό σαπούνι σώματος ή αφρόλουτρο.
  + Σε περίπτωση θεραπείας του τριχωτού της κεφαλής με το σαμπουάνClobex δεν πρέπει να καλύπτετε την υπό θεραπεία περιοχή. Για παράδειγμα,δεν πρέπει να χρησιμοποιείται σκούφος μπάνιου, δεδομένου ότι μπορεί να κάνει τη δραστική ουσία να περάσει δια μέσου του δέρματος και να επηρεάσει άλλα σημεία του σώματος.
* Σε περίπτωση που χρησιμοποιείτε το σαμπουάν Clobex,αποφύγετε την επαφή με το πρόσωπο, τα βλέφαρα, τις μασχάλες, διαβρωτική επιφάνεια δέρματος (σκασμένο δέρμα) και τις γεννητικές περιοχές. Ξεβγάλετε αμέσως με νερό, εάν οποιαδήποτε ποσότητα προϊόντος τρέξει από το τριχωτό της κεφαλής.
* Σε περίπτωση που το σαμπουάν Clobex έλθει σε επαφή με το(α) μάτι(α) σας, ξεπλύνετε το προσβληθέν μάτι σχολαστικά με νερό. Εάν οποιοσδήποτε ερεθισμός επιμένει, παρακαλείσθε να ζητήσετε τη συμβουλή του γιατρού σας.
* Σε περίπτωση που δεν παρατηρήσετε βελτίωση της ψωρίασης του τριχωτού της κεφαλής σας, παρακαλείσθε να επισκεφθείτε τον γιατρό σας.

**Παιδιά και έφηβοι**

* + Εάν το προϊόν έχει συνταγογραφηθεί σε ένα παιδί ή έφηβο κάτω των 18 ετών, πρέπει να συνεννοείστε με τον γιατρό σας κάθε εβδομάδα πριν συνεχίσετε να χρησιμοποιείτε αυτό το προϊόν.

**Άλλα φάρμακα και Clobex 500 μικρογραμμάρια/g σαμπουάν**

# Ενημερώστε τον γιατρό ή τον φαρμακοποιό σας εάν παίρνετε ή έχετε πρόσφατα πάρει άλλα φάρμακα, ακόμα και αυτά που δεν σας έχουν χορηγηθεί με συνταγή.

# Κύηση, θηλασμός και γονιμότητα

Εάν είστε έγκυος ή θηλάζετε, νομίζετε ότι μπορεί να είστε έγκυος ή σχεδιάζετε να αποκτήσετε παιδί, ζητήστε τη συμβουλή του γιατρού ή του φαρμακοποιού σας πριν πάρετε οποιοδήποτε φάρμακο.

**Οδήγηση και χειρισμός μηχανημάτων:**

Το σαμπουάν Clobex δεν έχει καμία ή έχει πολύ μικρή επίδραση στην ικανότητα οδήγησης και χειρισμού μηχανημάτων.

1. **Πώς να χρησιμοποιήσετε το** **Clobex 500 μικρογραμμάρια/g σαμπουάν**

Πάντοτε να χρησιμοποιείτε το σαμπουάνClobex αυστηρά σύμφωνα με τις οδηγίες του γιατρού σας. Εάν έχετε αμφιβολίες, ρωτήστε τον γιατρό ή τον φαρμακοποιό σας. Η συνήθης ημερήσια δόση είναι μια ποσότητα ισοδύναμη περίπου με μισή κουταλιά σούπας (περίπου 7,5 ml) ανά εφαρμογή, η οποία είναι επαρκής για να καλύψει ολόκληρο το τριχωτό της κεφαλής.

Πλύνετε τα χέρια σας και εφαρμόστε το σαμπουάνClobex απευθείας σε στεγνό τριχωτό της κεφαλής μία φορά την ημέρα φροντίζοντας να καλύπτετε καλά και να κάνετε μαλάξεις στις προσβληθείσες περιοχές, εκτός και εάν ο γιατρός σας υπέδειξε διαφορετικά. Αποφύγετε τη χρήση μεγάλων ποσοτήτων σαμπουάν Clobex και χρησιμοποιήστε μόνο όση ποσότητα επαρκεί για την κάλυψη του τριχωτού της κεφαλής, όταν είναι στεγνό. Πλύνετε τα χέρια σας προσεκτικά μετά την εφαρμογή. Αφήστε το προϊόν να δράσει για 15 λεπτά χωρίς να το καλύπτετε και στη συνέχεια προσθέστε νερό, ξεβγάλετε και στεγνώστε τα μαλλιά σας ως συνήθως. Το συνηθισμένο σας σαμπουάν μπορεί να χρησιμοποιηθεί εάν απαιτείται περισσότερο σαμπουάν για να λούσετε τα μαλλιά σας. Μην προσθέσετε επιπλέον σαμπουάνClobex στα μαλλιά σας.

Ο γιατρός σας θα σας ενημερώσει σχετικά με το πόσο χρονικό διάστημα χρειάζεται να χρησιμοποιήσετε το σαμπουάν Clobex, προκειμένου να ελεγχθεί η ψωρίαση του τριχωτού της κεφαλής σας. Κανονικά, η θεραπεία δεν πρέπει να συνεχίζεται για πάνω από 4 εβδομάδες. Εντούτοις, εάν η ψωρίαση του τριχωτού της κεφαλής σας βελτιωθεί σημαντικά πριν το τέλος της θεραπείας, παρακαλούμε επισκεφθείτε τον γιατρό σας. Αντιθέτως, εάν δεν παρατηρηθεί βελτίωση έως το τέλος της θεραπείας, παρακαλούμε ενημερώστε τον γιατρό σας. Αυτή η θεραπεία απαιτεί προσεκτική παρακολούθηση. Πρέπει να αφήνετε τον γιατρό σας να αναθεωρεί την πρόοδό σας σε τακτικά διαστήματα. Μην χρησιμοποιείτε σαμπουάν Clobex για χρονικό διάστημα μεγαλύτερο από αυτό που σας υποδεικνύει ο γιατρός σας.

Εντούτοις, ο γιατρός σας μπορεί να σας ζητήσει να χρησιμοποιήσετε ξανά στο μέλλον το σαμπουάνClobex μετά από μια περίοδο διακοπής.

**Χρήση σε παιδιά και εφήβους**

Εάν το προϊόν αυτό έχει συνταγογραφηθεί σε παιδιά ή εφήβους ηλικίας μεταξύ 2 και 18 ετών, πρέπει να ακολουθούνται οι οδηγίες του γιατρού σας. Πρέπει να συνεννοείστε με τον γιατρό σας κάθε εβδομάδα πριν συνεχίσετε τη θεραπεία.

**Εάν χρησιμοποιήσετε μεγαλύτερη δόση σαμπουάν Clobex από την κανονική**

Εάν χρησιμοποιήσατε το σαμπουάν Clobex για χρονικό διάστημα πολύ μεγαλύτερο από το κανονικό, παρακαλείσθε να επισκεφθείτε τον γιατρό σας.Το προϊόν αυτό προορίζεται αποκλειστικά για χρήση στο τριχωτό της κεφαλής. Μην το καταπίνετε. Αν αυτό συμβεί κατά λάθος, μικρές ποσότητες δεν είναι επιβλαβείς. Αν δεν είστε σίγουροι, ζητήστε αμέσως ιατρική συμβουλή.

**Εάν ξεχάσετε να χρησιμοποιήσετε το σαμπουάν Clobex**

Εάν ξεχάσετε να χρησιμοποιήσετε το σαμπουάν Clobex, μην χρησιμοποιήσετε διπλάσια δόση στην επόμενη εφαρμογή για να αναπληρώσετε τη δόση που ξεχάσατε. Επιστρέψτε στο κανονικό σας πρόγραμμα. Εάν ξεχάσετε αρκετές δόσεις, ενημερώστε τον γιατρό σας.

**Εάν σταματήσετε να χρησιμοποιείτε το σαμπουάν Clobex**

Εάν σταματήσετε να χρησιμοποιείτε το σαμπουάν Clobex,παρακαλείσθε να επισκεφθείτε τον γιατρό σας.Είναι πιθανό να επιδεινωθεί η νόσος όταν η θεραπεία με το σαμπουάνClobex διακοπεί, ειδικά εάν έχει χρησιμοποιηθεί για μεγάλο διάστημα. Ενημερώστε τον γιατρό σας αν παρατηρήσετε επιδείνωση της κατάστασης της ψωρίασης του τριχωτού της κεφαλής σας.

Εάν έχετε περισσότερες ερωτήσεις σχετικά με τη χρήση αυτού του προϊόντος, ρωτήστε τον γιατρό ή τον φαρμακοποιό σας.

1. **Πιθανές ανεπιθύμητες ενέργειες**

Όπως όλα τα φάρμακα, έτσι και αυτό το φάρμακομπορεί να προκαλέσει ανεπιθύμητες ενέργειες, αν και δεν παρουσιάζονται σε όλους τους ανθρώπους.

Το σαμπουάν Clobex μπορεί να προκαλέσει τις ακόλουθες ανεπιθύμητες ενέργειες.

*Συχνές ανεπιθύμητες ενέργειες (μπορεί να επηρεάσουν έως 1 στους 10 ανθρώπους)*

- Αίσθημα καύσου του δέρματος

- Φλεγμονή ενός ή περισσοτέρων θυλάκων των τριχών

*Όχι συχνές ανεπιθύμητες ενέργειες (μπορεί να επηρεάσουν έως 1 στους 100 ανθρώπους)*

- Διαταραχές του ενδοκρινικού συστήματος (όπως καταστολή των επινεφριδίων, σύνδρομο Cushing) έχουν παρατηρηθεί με ισχυρά τοπικά στεροειδή, ιδιαίτερα όταν εφαρμόζονται σε μεγάλες επιφάνειες ή χρησιμοποιούνται για παρατεταμένες χρονικές περιόδους

- Τσούξιμο ή αίσθημα καύσου του οφθαλμού

- Ερεθισμός του οφθαλμού

- Αίσθημα σύσφιξης του οφθαλμού

- Γλαύκωμα

- Υπερευαισθησία

- Κεφαλαλγία

- Πόνος του δέρματος

- Δυσανεξία του δέρματος

- Φαγούρα

- Ακμή

- Οίδημα του δέρματος

- Τελαγγειεκτασία (φλέβες κάτω από την επιφάνεια του δέρματός σας μπορεί να γίνουν πιο αισθητές)

- Επιδείνωση της ψωρίασης

- Απώλεια μαλλιών

- Ξηρότητα του δέρματος

- Κνίδωση

- Ατροφία του δέρματος (λέπτυνση του δέρματος)

- Ερεθισμός του δέρματος

- Τάση του δέρματος

- Αλλεργική δερματίτιδα από επαφή

- Ερύθημα

- Εξάνθημα

Ο ερεθισμός, η φαγούρα, η κνίδωση, τα ορατά μικρά αγγεία ή η λέπτυνση του δέρματος γύρω από τις υπό θεραπεία περιοχές είναι γενικά ήπιας έως μέτριας φύσεως.

* Εάν έχετε οποιαδήποτε σημεία τοπικής δυσανεξίας, όπως αίσθημα καύσου ή ερυθρότητα στις υπό θεραπεία περιοχές, μην χρησιμοποιήσετε το σαμπουάνClobex μέχρι να εξαφανιστούν αυτά τα συμπτώματα.
* Σταματήστε να χρησιμοποιείτε το φάρμακο και ενημερώστε τον γιατρό σας το συντομότερο δυνατό εάν διαπιστώσετε ότι η κατάστασή σας χειροτερεύει κατά τη διάρκεια της θεραπείας (αυτό είναι πιθανότερο να συμβεί εάν έχετε χρησιμοποιήσει τοσαμπουάνClobex για περισσότερο χρονικό διάστημα από εκείνο που είχε συνταγογραφηθεί) ή εάν αισθανθείτε πρήξιμο των βλεφάρων, του προσώπου ή των χειλιών, διότι μπορεί να είστε αλλεργικοί στο προϊόν ή να έχετε κάποια λοίμωξη του δέρματος.
* Η χρήση μεγάλων ποσοτήτων ή η παραμονή του προϊόντος στο τριχωτό της κεφαλής για περισσότερο από 15 λεπτά μπορεί να:
* προκαλέσει λέπτυνση του δέρματος, γεγονός που μπορεί να επιφέρει βλάβη πιο εύκολα.
* επιτρέψει στη δραστική ουσία να περάσει δια μέσου του δέρματος. Αυτό μπορεί να επηρεάσει άλλες περιοχές του σώματος, ειδικά σε παιδιά και κατά τη διάρκεια της εγκυμοσύνης.
  + - Επαναλαμβανόμενες θεραπείες με τοπικά στεροειδή για μεγάλο χρονικό διάστημα μπορεί επίσης μερικές φορές να προκαλέσουν φλυκταινώδη εξανθήματα (μεγάλα σπυράκια) και μεταβολές στην ανάπτυξη των μαλλιών και στο χρώμα του δέρματος. Μπορεί να εμφανισθούν ραγάδες (σημάδια διαστολής) και πορφύρα (μώλωπες).
    - Εάν έχετε ροδόχρου ακμή (ερύθημα του προσώπου που σχετίζεται με έξαψη του δέρματος, και πιθανές βλατίδες και φλύκταινες) η εφαρμογή του σαμπουάνClobex στο πρόσωπο μπορεί επιδεινώσει την κατάσταση του δέρματός σας.
    - Η εφαρμογή του σαμπουάν Clobex στο πρόσωπο μπορεί να προκαλέσει περιστοματική δερματίτιδα (κηλιδώδες ερυθρό εξάνθημα γύρω από το στόμα).
    - Η εφαρμογή του σαμπουάνClobex στο δέρμα μπορεί να προκαλέσει λέπτυνση του δέρματος και συνεπώς δεν πρέπει ποτέ να χρησιμοποιείται στο πρόσωπο ή σε άλλες περιοχές του δέρματος εκτός από το τριχωτό της κεφαλής.
    - Προκειμένου να αποφευχθεί αλληλεπίδραση με προϊόντα βαφής μαλλιών, όπως προϊόντα αλλαγής στο χρώμα των μαλλιών, το σαμπουάν Clobex θα πρέπει να ξεβγαλθεί τελείως.
    - Αν έχετε οποιαδήποτε ασυνήθιστη δυσφορία την οποία δεν καταλαβαίνετε, ενημερώστε τον γιατρό σας το συντομότερο δυνατό.

**Αναφορά ανεπιθύμητων ενεργειών**

Εάν παρατηρήσετε κάποια ανεπιθύμητη ενέργεια, ενημερώστε τον γιατρό ή τον φαρμακοποιό σας. Αυτό ισχύει και για κάθε πιθανή ανεπιθύμητη ενέργεια που δεν αναφέρεται στο παρόν φύλλο οδηγιών χρήσης. Μπορείτε επίσης να αναφέρετε ανεπιθύμητες ενέργειες απευθείας, στον Εθνικό Οργανισμό Φαρμάκων (Μεσογείων 284, 15562 Χολαργός, Αθήνα, Τηλ: + 30 21 32040380/337, Φαξ: + 30 21 06549585, Ιστότοπος: <http://www.eof.gr>). Μέσω της αναφοράς ανεπιθύμητων ενεργειών μπορείτε να βοηθήσετε στη συλλογή περισσότερων πληροφοριών σχετικά με την ασφάλεια του παρόντος φαρμάκου.

1. **Πώς να φυλάσσετε το Clobex 500 μικρογραμμάρια/g σαμπουάν**

Το φάρμακο αυτό πρέπει να φυλάσσεται σε μέρη που δεν το βλέπουν και δεν το φθάνουν τα παιδιά.

Να μην χρησιμοποιείτε το σαμπουάνClobex μετά την ημερομηνία λήξης που αναφέρεται στη φιάλη και στο κουτί. Η ημερομηνία λήξης είναι η τελευταία ημέρα του μήνα που αναφέρεται εκεί.

Φυλάσσετε στην αρχική πλαστική φιάλη για να προστατεύεται από το φως.

Απορρίψετε τη φιάλη 6 μήνες μετά το πρώτο άνοιγμα.

Μην πετάτε φάρμακα στο νερό της αποχέτευσης ή στα οικιακά απορρίμματα. Ρωτήστε τον φαρμακοποιό σας για το πώς να πετάξετε τα φάρμακα που δεν χρησιμοποιείτε πια. Αυτά τα μέτρα θα βοηθήσουν στην προστασία του περιβάλλοντος.

1. **Περιεχόμενα της συσκευασίας και λοιπές πληροφορίες**

**Τι περιέχει το Clobex 500 μικρογραμμάρια/g σαμπουάν**

* + Ηδραστική ουσία είναι η προπιονική κλομπεταζόλη.

Κάθε γραμμάριο (χιλιοστόλιτρο) του σαμπουάνClobex περιέχει 500 μικρογραμμάρια του δραστικού συστατικού προπιονική κλομπεταζόλη.

* + Τα άλλα συστατικά είναι: αιθανόλη, αλκυλο (εκ κοκοφοίνικα)-διμεθυλο-βηταΐνη, λαουρυλοθειϊκό νάτριο, polyquaternium-10, κιτρικό νάτριο, μονοϋδρικό κιτρικό οξύ και κεκαθαρμένο ύδωρ.

**Εμφάνιση του** **Clobex 500 μικρογραμμάρια/g σαμπουάν και περιεχόμενα της συσκευασίας**

Το σαμπουάνClobex είναιένα παχύρρευστο, ημιδιαφανές υγρό σαμπουάν με οσμή αιθανόλης το οποίο είναι άχρωμο έως ανοιχτό κίτρινο στην εμφάνιση.

Το σαμπουάνClobex διατίθεται μετά από συνταγή του γιατρού σας σε λευκές πλαστικές φιάλες από υψηλής πυκνότητας πολυαιθυλένιο (HDPE) των 60 ml ή 125 ml σφραγισμένες με κουμπωτό πώμα από πολυπροπυλένιο. Η HDPE φιάλη των 30 ml σφραγίζεται με βιδωτό πώμα από πολυπροπυλένιο. Οι φιάλες περιέχουν 30 ml, 60 ml ή 125 ml σαμπουάν (μπορεί να μην κυκλοφορούν όλες οι συσκευασίες).

**Κάτοχος Άδειας Κυκλοφορίας και Παρασκευαστής**

**Κάτοχος Άδειας Κυκλοφορίας**

GALDERMA ΕΛΛΑΣ A.E.

Λεωφ. Πεντέλης 31

15235 Βριλήσσια–Αττική

**Παρασκευαστής**

Laboratoires GALDERMA

Zone Industrielle-Montdésir

74540 ALBY-SUR-CHERAN

ΓΑΛΛΙΑ

Αυτό το φαρμακευτικό προϊόν έχει εγκριθεί στα Κράτη-Μέλη με τις ακόλουθες ονομασίες:

Ηνωμένο Βασίλειο, Ιταλία, Ιρλανδία και Πορτογαλία: Etrivex 500 micrograms/g shampoo

Γαλλία, Γερμανία, Βέλγιο, Πολωνία, Ισπανία, Ουγγαρία, Ολλανδία, Σουηδία, Δανία, Αυστρία, Λουξεμβούργο, Ισλανδία, Τσεχική Δημοκρατία, Νορβηγία, Ελλάδα, Σλοβακία και Φινλανδία: Clobex 500 micrograms/g shampoo

**Το παρόν φύλλο οδηγιών χρήσης εγκρίθηκε για τελευταία φορά στις**